Alcolea de Calatrava

Alcolea de Calatrava estas municipo de Hispanio, en la provinco de Ciudad Real, regiono de Kastilio-Manĉo.

 Loĝantoj 
La loĝantoj nomiĝas alcoleanos. La censita populacio en 2010 estis de 1.627 loĝantoj kaj la denseco estas de 22,98 loĝ/km².

 Situo 
Alcolea de Calatrava estas situa en la suda parto de Kastilio-Manĉo en la komarko aŭ distrikto Kamparo de Kalatrava en la centra parto de la provinco de Ciudad Real, je altitudo de 633 m; je 20 km el Ciudad Real, provinca ĉefurbo. La areo de ties teritorio estas de 70.79 km². La geografiaj koordinatoj estas 38°59′12″ N 4°06′55″ Ok.

 Ekonomio 
Agrikulturo kaj brutobredado. Servoj, konstruado. Komerco.

 Historio 
La historio de la vilaĝo estas ligata al tiu de la Ordeno de Kalatrava, kiu posedis la teritorion post la konkero al la islamanoj. Krome ĝi estis sufiĉe proksima al la ununura reĝurbo nome Ciudad Real kiu konfliktis kontraŭ la ordeno kaj inverse.

 Demografio 

 Interesaĵoj 
 Vulkanaj lagunoj kaj krateroj:
 Vulkano de Peñarroya, 812 m alta kaj deklarata Natura Monumento fare de la regiona registaro Junta de Comunidades de Castilla La Mancha laŭ Dekreto 176/2000 de 05-12-2000.
 La kratero de Zahurdones, tre eroziita.
 Vulkano de Cerro de la Cruz, kun kratero fare de la artefarita elfosado de lafo, datata en 4´8 milionoj de jaroj.
 La laguno de la Peñas del Bú.
 La vulkano de Las Higueruelas.
 La laguno de Alcolea, konata ankaŭ kiel “Las Maestras” (La instruistinoj).

En Las Higueruelas troviĝas grava paleontologia kuŝejo datata en la Supra Plioceno malkovrita en 1935 de Fidel Fuidio. En 1971, 1990 kaj poste oni klasigis restojn de mastodontoj, gepardoj, rinoceroj, gazeloj, cervedoj kaj gigantaj testudoj. Parto de tiuj eroj estas ekspoziciitaj en la Provinca Muzeo de Ciudad Real, krom dioramo naturgranda kiu rekonstruas la pejzaĝon de la epoko.

 Festoj 
 La 10a de februaro. Honore de la patronino, piroteknikaĵoj ĉe la placo, popoladancoj kaj ludoj por ĉiuj aĝoj. Inter kultura agado elstaras la poezifestivalo Certamen de Poesía "Angel Crespo", kunvokita de la Municipo ĉiun duan jaron cele omaĝi la plej konatan poeton.

 Festo de Sankta Roko. La alia patrono de Alcolea, kies festo celebriĝas la 16an de aŭgusto. Kultura kaj distra agado inter kiu popola kolektiva manĝo, la Festo de akvo kaj la 16an religia ceremonio: meso kaj procesio honore de la patrono.

 Je la 12a de decembro celebriĝas Sankta Lucía, nokte oni faras fajrojn kiuj videblas je km de distanco.

 Festo de Sankta Isidro Labrador: je la 15a de majo, matene meso honore de Sankta Isidro (patrono de kamparanoj) kaj sekve procesio el la preĝejo al la ermitejo de la Sankta Kruco. Poste kamparfesto ĉe Quinto de Enmedio.

 Notoj 

 Vidu ankaŭ 
 Municipoj de la provinco de Ciudad Real

Kategorio:Municipoj de Ciudad Real